Dr. Martin Luther King je dejal, da je v smrti demokracija.
Vsi bomo umrli…
stari ali mladi,
bogati ali revni,
nedolžni ali krivi.
Toda ne smemo obupati.
Kajti smrt ni konec.
Samo začetek je.
Poveljnik Kuznetsov, želite kaj dodati?
Žalovanje, pa čeprav je težko, je lahko tudi darilo.
Izgubili smo telo Olega Sidorova,
imamo pa tisto, kar je pustil za sabo.
Dobili smo priložnost,
da se poslovimo.
Zbogom, dragi kolega. Zbogom.
Na tvoji zadnji poti…
smo v srcu s tabo.
SEDEM MINUT GROZE
V IMENU ČLOVEŠTVA
…in počastimo žrtvovanje treh pogumnih ljudi.
Z globoko žalostjo…
Z žalno slovesnostjo
je predsednica združila narod in svet
v žalovanju za umrlimi med reševalno akcijo.
Predstavniki sovjetske vesoljske agencije Roscosmos
prihajajo danes v Houston
na skupno misijo z Naso
saj so bivši tekmeci postali nepričakovani partnerji.
Dobrodošli v JSC, direktorica Catiche.
Hvala, Margo.
Marsikaj od tega lahko uresničimo.
Še nekaj je, česar ni v uradnih predlogih,
pri čemer bomo rabili vašo pomoč. Izven uradnih poti.
To pa je?
Ko bomo skupaj pristali na Marsu,
želimo, da naši kozmonavti nadaljujejo z uresničevanjem prvotnih ciljev misije.
Za to pa bomo potrebovali nekatera vaša sredstva.
Brezpilotne letalnike, roverje, laboratorijsko opremo,
morda en ali dva satelita.
Kaj so cilji te misije?
Žal ne smem povedati.
V vsakem primeru bomo potrebovali vašo pomoč.
Videli smo, kako kooperativni ste lahko v najtežjih okoliščinah.
Rekli so mi…
Zagotovili so mi, da ne bodo postavljali novih zahtev.
Okoliščine so se spremenile.
V redu.
Vi hočete mojo pomoč, jaz pa vašo.
Poslušam.
Sergej Nikulov.
Delala bom samo z njim.
Margo, to je nemogoče.
Zakaj? Kaj se mu je zgodilo?
Zakaj ga ne morem priklicati?
Več kot deset let je bil direktor Roscosmosa…
vaš mentor,
razlog, da sploh imate program za Mars.
Potem pa je kar izginil?
Dodelili so mu drugo nalogo.
Pa kaj še.
Margo, res ne morem…
-Takole bova, Lenara. -…govoriti o tem.
Če hočete mojo pomoč,
želim, da je Sergej tukaj v dveh tednih ali že prej.
Sicer pozabite na satelite, opremo in ostalo.
-Louisa, začni. -Začenjam.
Dobro.
Nadaljuj, Danny. Izklopi.
Kako nam gre?
Po dvestotem poskusu je uspelo.
-Navigacija je izginila. -Krmiljenje pogona ne deluje.
In?
Pogon se je vklopil.
-Navigacija tudi. -Imamo nadzor.
Spet imamo nadzor.
Lahko poskrbimo, da se to ne bo več zgodilo?
Poskrbel sem, da je računalnik Devov novi sistem zaznal kot okvaro.
V varnem načinu smo namestili starejšo različico varnostne kopije.
Brez Devove razveljavitve.
Ja. Prekinil sem tudi povezavo sprejemnika do antene.
-Je torej urejeno? -Ja, gospod.
Prav, pojdimo na Mars.
Najprej pa moram poslati sporočilo.
Sporočilo s Phoenixa.
Dev, najbrž si opazil, da sem prevzel nadzor nad ladjo.
Od zdaj naprej odločam jaz.
Osramotil si ekipo, ladjo in Helios.
Ta madež nameravam izbrisati. Phoenix se odjavlja.
KONEC PRENOSA
Imamo pristajalne točke C, A, B.
Ko bodo pristali,
je nujno, da kamera snema z dveh različnih kotov
in čim bolj…
Karen, počakaj.
Naju pustite sama?
Hočeš stran?
Ja, Ed je imel prav.
-Moral bi jim odobriti reševanje. -Bila je skupna odločitev.
Nikar. Izsilil si jo.
Vse sem vprašal za mnenje.
In vsi tam te častijo.
Samo namigniti si moral, kaj si želiš, in to so uresničili.
Zdaj lahko nenadoma nadzorujem človeški um?
Ja.
Moja hčerka je na Sojournerju in lahko bi umrla.
-Toda ni. -So pa drugi ljudje.
Ti ljudje imajo starše in otroke, ki so strti
in ne vedo, kako bodo živeli naprej.
Žal mi je zanje.
-Res? -Seveda.
Nikogar nisem prosil, naj prestavi izstrelitev na l. 94.
Rusov nisem prosil, naj prekurijo motorje.
Ne dovolim, da greš.
Ne? Glej me.
-Kršiš pogodbo. -Pa me toži.
Karen, pogovoriva se.
Karen.
Vrednost LH2 na 87 odstotkih.
Prenos pogonskega goriva je skoraj končan.
Sprejeto.
Približujem se ventilu za polnjenje. Pripravljena sem za odklop cevi.
Navdušena sem, da je Moskva na daljavo povrnila nadzor nad vašo ladjo.
Jaz pa nad tem, kako dobro se giblješ v tem.
Lebdim kot metulj, pičim kot čebela.
Sranje.
Kaj je narobe?
Lahko ti pomagam.
Ne.
Hvala tebi.
Za kaj?
Da ste nas rešili.
Vedel sem, da ti lahko zaupam.
Ti si klical.
Ne bom povedala.
Obljubim.
VIDEOKLIC – STATUS POŠILJATELJA COREY NOVO
Presenečenje! Jaz sem.
Oče je še v službi. Pogrešam te.
Res sem to rekel.
Oče pravi, da ste v težki situaciji.
Spomnil sem se svojega poraznega nacionalnega testa preverjanja znanja.
Se spomniš?
Mislil sem, da ne bom sprejet na kolidž
in da bom vse življenje delal v Pizza Hutu.
Kujal sem se v sobi,
ko si vstopila in rekla, da je to preteklost
in naj mislim na sedanjost.
Dober nasvet.
Kakorkoli…
Rad te imam.
KONEC SPOROČILA
Enkrat se zgodi.
Drugič je naključje.
Tretjič je sovražno dejanje.
Lahko preveriš…
Margo, Rusi so mi ukradli načrt.
Tiše.
Ni nenavadno, da so našli podobne rešitve
za jedrsko-termični motor.
Podobne?
Ta razmerja se razlikujejo za zgolj 0,3 odstotka.
Morali bi vedeti, ko smo lahko dotočili gorivo.
Njihova odtočna spojka LH2 se je prilegala naši cevi za gorivo.
Verjetnost, da gre za naključje, je neznatna.
Kaj mi hočeš povedati?
Naj grem h gospe Catiche
in sabotiram zgodovinsko mednarodno vesoljsko misijo
zaradi podatkov, ki si jih pobrala s TV ekrana?
Jaz bi.
Vem, toda želim, da se osredotočiš.
Sojourner bo še zadnjič zagnal motorje za pot na Mars.
Seznam preverjen.
Pet, štiri, tri, dve.
Zaganjam motorje za Mars.
V motorju ena je tlak padel za 17,2 bara.
To ni dobro. Lahko gre za okvaro turbočrpalke.
Računalnik zaradi tega vse prelaga na motor dve.
Motor ena se je morda poškodoval med trkom.
Zagon končan.
Začenjam izklop obeh glavnih motorjev.
Pripravite solarno jadro.
Imamo dober pospešek. Smo na poti na Mars.
V orbito bomo vstopili tri dni za Phoenixom.
Želim popolno diagnostiko motorja ena.
Če hočemo v Marsovo orbito, ga moramo popraviti.
Ali kdo obvlada teorijo jedrskega toplotnega pogona?
-Ne. -Potem bo motorje upravljal Poletov.
Najbolje je izurjen.
Ne vem…
Imate raje poraz in smrt posadke, kot da bi zaupali Rusu?
Will, Poletovu razloži naše postopke.
Baldwinova bolje govori rusko.
Se strinjaš, Kel?
Ja.
Živjo, Ed.
Veliko ti moram povedati.
Ponosna sem, da si se zavzel za to…
SPOROČILO OD: K_BALDWIN
…kar je prav.
Zelo. Navdihnilo me je.
Nisem več pri Heliosu.
Ja. Spet sem brezposelna.
Hej, Nick.
Hej, Danny.
Dobro si se odrezal z računalnikom.
Hvala.
Ni mi bilo všeč, da ladjo upravljajo 40 milijonov milj daleč.
Zagotovo uniči občutek, da je usoda v naših rokah.
Kako si obšel Devovo blokado?
Računalniku za nadzor poleta sem dajal
pretirano veliko ukazov,
dokler se ni sesul in ga zagnal v varnem načinu.
Vseeno si moral mimo varnostnih protokolov.
To je zabavni del. Varen način ima možnost
delovanja na osnovi gesla ob izstrelitvi.
-To pa je? -Mavrica.
Mavrica. Super. Prima, Nick.
Živjo, Ed.
Mojbog, veliko ti moram povedati.
Najprej ti želim povedati…
ko sem te gledala, kako se zavzemaš za to, kar je prav,
sem bila zelo ponosna.
Zelo. Navdihnilo me je.
Nisem več pri Heliosu.
Ja. Spet sem brezposelna.
Ne vem še, kaj bom počela.
Odzvala sem se v tvojem slogu.
Najprej sem skočila, premišljevala pa bom potem.
Osvobajajoče je.
Ko se reaktor segreva,
črpalka za hlajenje doseže 10.000 vrtljajev na minuto,
kar… ni vam treba vedeti teh številk,
saj pretok upravlja računalnik.
Med kopičenjem potiska pri umiku pa poskrbite, da CTRR ne preseže sto,
plus ali minus 15 kelvinov.
Zakaj govori tako hitro? Do CTRR sem razumel vse.
To je kratica za hitrost naraščanja temperature v komori.
Vaša NERVA je zelo podobna našim motorjem,
ko se prebiješ skozi te grozne…
Kje si se naučila rusko?
V Annapolisu. Pa ti angleško?
"Izražam se po najboljših močeh
in zdaj živim v popravnih ustanovah,
ker se nekateri ne strinjajo z mojim načinom.
Meditiram kot budist."
So ti všeč N.W.A?
Izjemno se izražajo.
Zelo slikovito opisujejo ameriško življenje.
Si že bila v Comptonu?
Tam živijo temnopolti, kajne? V getih.
Nisem belka in ne živim v getu.
Iz Vietnama si.
Ja, a sem odšla kot otrok.
Nekoč se vrni, da boš videla, kako marksizem skrbi za ljudi.
Tam ni revnih.
Morda zato, ker so vse pobili.
Ti je to povedal oče?
-Ne, zgodovinske knjige. -Napisali so jih…
Dobil si sporočilo od inštruktorja za NERVO, tovariš Trocki.
Prišli so.
Kot sem obljubila.
Vesela sem, da sem uredila nesporazum
glede vašega varnostnega preverjanja.
Pustite naju sama, Lenara.
Nisem…
Pet minut.
Zunaj bom.
Si v redu?
Ja.
Ko sem izvedela, da nisi več direktor Roscosmosa,
sem te klicala.
Izginil si. Nihče ni hotel povedati, kje si.
Lefortovo.
V KGB-jevem zaporu?
Kristus.
Ugotovili so, da sem ti dajal več informacij, kot bi smel.
Po tistem v Londonu
nisem več hotel nadaljevati z…
Oprosti.
Hvala.
So te…
Ja.
Vendar zelo inteligentno, brez jeze.
Pazili so, da mi niso zlomili nosu in zob.
Namesto tega so se lotili mojih pljuč…
ledvic.
Mislila sem, da so se te stvari z Gorbačovovim prihodom nehale.
Tudi Gorbačov ne more nadzorovati KGB-ja.
Kot bi pobesnelega psa poskušal držati na povodcu.
Margo. Zelo mi je žal…
Nisem vedel, kaj naj.
Poskušal sem jih zadržati,
a so grozili mojemu očetu, mami, sestram.
Nisem se mogel izogniti.
Lagal sem ti.
Ja. Zelo sem bila jezna.
Še vedno sem, čeprav nisi imel druge izbire.
Oprosti.
Zdaj boš ti pomagal meni.
Oba bom izvlekla iz tega.
Dovolj dolgo so naju nadzorovali.
Priskrbela ti bom azil.
Ne. Margo, ne.
Ne. Maščevali se bodo moji družini.
Ne veš, česa so… Oprosti.
Po vsem tem ne moreš nazaj.
Helios, tukaj Phoenix. Vstop v Marsovo orbito je končan.
Phoenix je v Marsovi orbiti.
Čez nekaj ur bomo poskusili pristati.
V stabilni orbiti so.
NASA zaostaja nekaj dni.
Phoenix se odjavlja.
Pripravimo Popaja za spust.
Imamo manjši problem.
Peščeni vihar se je okrepil.
Zelo močen je.
-Kako hudo je na kraju za pristanek? -Vidljivost je manjša od deset metrov.
Pa napoved?
Enaka. Na nadomestnih točkah prav tako.
Samo čakamo lahko.
Prekleto!
Pristanek smo preložili.
SPOROČILO ZA: JIMMY_STEVENS
Sranje.
To sem si res želel za očeta.
Obžaloval je, da ni pristal z Apollom 10.
Se spomniš, ko je govoril…
da je tako blizu, da bi lahko…
zgrabil pest mesečevega prahu.
Zadnje čase veliko mislim nanj.
Težje je, kot sem pričakoval…
še posebej, ker sem ves čas z Edom.
Včasih govori o Karen in počutim se krivega.
Potem pa me objame in mi reče "mulec",
jaz pa bi ga najraje zadavil.
Niti sanja se mu ne.
Gleda me s širokim, butastim nasmehom.
Mislil sem, da bo šlo, a morda si imel prav.
Upal sem, da…
Ne vem…
Da bom pozabil na to.
Nočeš poslušati tega sranja.
Naredi mi uslugo.
Daj Avery čokolado, ko njena mama ne bo pozorna.
Noro. Imam doktorat iz jedrske fizike.
Arogantni, samouki Jenki me ne bo obravnaval kot otroka.
Prav ima.
Zapomniti si moraš postopke za nujne primere.
Prepričati se hoče, da jih poznaš.
Omalovažuje me pred tabo.
Zakaj te briga moje mnenje? Neumna, fašistoidna reakcionarka sem.
Nisi neumna. Tega nisem rekel.
Zelo bistra in lepa fašistoidna reakcionarka si.
Lepa?
Za Američanko.
To!
Kaj je?
-Helios ne more pristati. -Zakaj ne?
Peščeni vihar se krepi.
Če bo trajal še nekaj dni…
Še lahko zmagamo.
To!
Popke potem zmelješ v fin prah.
Dobro, kajne?
Čudovito diši.
Okrožje Humboldt. Vrhunska mešanica.
Okej.
Paziš, da ne pade kaj ven, potem pa enakomerno posuješ po stopljenem maslu.
Nato dve uri dušiš.
Hvala, Ana Roš.
Dober tek.
Pripravljena sem!
-Dobra serija. -Res?
Okej.
Vau!
Kajne?
Z Molly jima rečeva kukiji.
Mojbog.
Učinek boš začutila čez 20 minut.
Tukaj je res mirno.
Ja.
Do zdaj nisem imela priložnosti uživati v tem.
Boš res dala odpoved?
Sem že.
Kaj?
Hecno je…
Pisatelj Ken Kesey pravi,
da je vsak od nas zvezda svojega filma.
Morda si že zadet. Razloži, kaj to pomeni.
Pomisli. Kifeljc se vidi kot zvezda kriminalke.
Kriminalci in partner so stranski igralci.
Astronavtka se vidi kot v filmu Odiseja v vesolju 2001.
V katerem filmu pa igra Karen?
Ne drzni si reči Diplomiranec.
V redu.
Tvoje umazane preteklosti ne bom izdal.
Ta bi bil preveč očiten.
Kateri film?
Ne vem.
V to sem šla, da bi pomagala Edu…
Torej je tvoj film Svetnica Karen,
altruistična mučenica,
-ki je šla rešit ubogega bivšega moža… -Ja.
-…pred neuspehom. -Aha.
-Zelo nesebična… -Molči.
-…velikodušna humanitarka. -Saj razumem.
To sem naredila tudi zase.
Zakaj?
Zelo jasno se spominjam dne,
ko so Tracy izbrali za astronavtko.
Jezna sem bila nanjo in na vse druge.
Menila sem, da me obsojajo.
Ker so počeli, česar ti nisi mogla?
Ne. Nočem v vesolje. Sovražim ga.
Jaz tudi.
Oni pa so si drznili poskusiti.
Spremeniti svoje življenje in…
Moja cena za to je bil Shane.
Ja.
Včasih se najboljše rodi iz najslabšega.
Poglej Molly. Po Nasi je bila razvalina.
Ni vedela, kaj bi sama s sabo.
Potem pa je nekega dne vzela moj čopič
in začela slikati.
Oživela je.
-Molly Cobb slika? -Ja! Uživa.
In ker je Molly, je tudi zelo dobra.
Kako, če je pa slepa?
Ne. Proti koncu kariere je bil Monet že skoraj slep.
No, jaz nisem umetnica.
V redu.
Kaj pa si? Kaj je Karen všeč?
Rada tvegam in se pogajam.
Rada ustvarjam iz nič.
In to mi gre dobro.
Drži.
-Vau. -Kaj?
Vidiš, kako se žarki prelivajo po vodi?
Kot tekoča umetnost.
Kuki je usekal.
-O bog. -Sem ti rekel.
V redu. Zadeta sem.
Zelo sem zadeta.
Mojbog.
Wayne je prišel in me naučil delati…
Naredila sva sladico iz marihuane.
Kukije! Naučil me je delati kukije.
Kaj še bo?
Vesela sem zate.
Zelo sem vesela. Na Mars greš, Ed.
Mars. Me slišiš? Na Mars greš, Ed!
Mars. Madonca!
Ti greš na Mars.
Zelo sem ponosna nate.
Kaj delaš?
Moral bom poskusiti to sladico.
Ne povej Kelly, sicer
-ne bo nehala nergati. -Danny, si buden?
Pridi v mojo kabino.
Vesel sem, da to počneva.
Zadnje čase veliko mislim na Apollo 10 in na naju s tvojim očetom.
Lahko bi umrl jaz in bi on sedel tu.
Ali pa…
Vidva s Shanom.
Hotel je biti astronavt.
Še me boli.
Po vseh teh letih še vedno upam, da bo sčasoma lažje, ampak…
ni.
Včasih se mi zdi še težje.
Tudi Karen najbrž trpi.
Ja.
Presenečen sem, kaj vse je dosegla.
Jaz pa ne. Ta ženska je neustrašna.
Bog ne daj, da ji kdo prekriža pot.
Ja.
-Videl sem to njeno plat. -Kdaj?
Med…
Tistega poletja, ko sem delal v baru.
Ubogi dobavitelj, če je zeznil naročilo.
Ja, videl sem to.
Dobro se razumeta.
Mislim, da samo ugotavljava,
da sva si bila vedno blizu.
Tudi v težkih časih. Še posebej takrat.
Ja.
Zato me je presenetilo, ko…
sta se ločila.
Bil je šok.
-Ja. -Kaj se je zgodilo?
Veliko stvari.
Si jo varal?
Ne. Tega ne bi naredil.
Kaj pa je bilo?
Mojbog.
Karen?
Resno?
Ne morem verjeti.
Samo enkrat je bilo. Težava je bila v naju, ne v tistem tipu.
Ja. Tipično nakladanje.
Ni res.
Pred bogom je obljubila zvestobo in to prekršila.
Otrok si. Tudi jaz sem pri tvojih letih razmišljal tako.
Vse je bilo črno in belo, dobro in slabo, vmes pa nič.
Toda z leti ugotoviš, da ni vse tako preprosto.
Odpuščanje…
je dolga in težka pot, Danny.
Na koncu pa je milost.
Ti je povedala, kdo je bil?
Ni važno.
Najbrž res ne.
Če bi kdaj izvedel…
bi mu odpustil?
Če bi izvedel,
bi ga zmlel v sončev prah.
TRI DNI KASNEJE, MARSOVA ORBITA
Houston, Sojourner. Približujemo se Marsovi orbiti.
Phoenix je tik pred nami.
Pripravljamo se na pristanek
na osnovi podatkov, ki ste nam jih poslali.
Tam sem bila, ko je Apollo 11 pristal na Luni.
Nismo vedeli, ali se bodo vrnili.
Po 25 letih me še vedno stiska v želodcu.
Seveda. Mars je precej zahtevnejši
in nevarnejši od Lune.
Od 15 sond, ki smo jih poslali,
sta uspešno pristali samo dve.
Mi smo od devetih izgubili tri. Pri vstopu, spustu in pristanku.
Temu smo rekli sedem minut groze.
Dober opis.
Če to kaj pomeni, imam tokrat dober občutek.
Lepo te je videti nasmejanega.
Oprostite. Direktorica Madisonova?
-Rekla sem, da pozabi. -Ne morem.
-Poslušaj… -Aleksej se hitro uči, toda prehitro.
Vsi postopki na ruskih motorjih
so enaki našim.
Dokumente so pustili na krovu Mars-94,
vendar si je zapomnil vse parametre.
Seveda. V nuji ni časa za listanje.
Prosim, poglej tole.
Varna temperatura v ruski zgorevalni komori
-je 3350 kelvinov. -"3350 kelvinov."
Varen pritisk v komori
-je 65,5 bara. -"65,5 bara."
Turbočrpalka prekorači hitrost pri 33.000 rpm…
"33.000 rpm." In tako naprej. Bistvo pa je,
da se vse te vrednosti ujemajo z našo NERVO.
Z našimi številkami prikriva ruske vrednosti.
Nemogoče. To niso podatki motorjev na Sojournerju.
To so podatki…
iz leta 1992.
Tukaj pa so naši trenutni podatki.
Zakaj bi si zapomnil naše stare podatke?
Kje jih je sploh dobil?
Iz kopij naših motorjev izpred dveh let.
Samo na ta način.
Nekdo iz Nase jim je dal naš načrt.
Zdajle
se moramo osredotočiti na varen pristanek naših astronavtov na Marsu.
Ko pa…
bomo pristali,
bom to posredovala ministrstvu za pravosodje.
Ti pa se nehaj ukvarjati s tem.
Hvala, Margo.
Pusti.
Phoenix je le nekaj minut pred Sojournerjem
in ves svet čaka, kdo bo zmagal
in prvi pristal na Marsu.
Pristajališči obeh ladij, ki sta zaradi hudega peščenega viharja,
prekriti, nenehno opazujejo. Obe ladji se približujeta krajema pristanka
in oba poveljnika se morata odločiti, ali se je peščeni vihar dovolj umiril
za varen pristanek.
Če ne bodo pristali,
bodo morali še enkrat obkrožiti Mars,
dokler po dveh urah spet ne pridejo do točke, ko se bodo morali odločiti.
Takrat bo tekma za Mars morda že izgubljena.
Po letih, celo desetletjih priprav,
je za obe posadki veliko na kocki.
Dajmo, ura teče.
Kaj imamo?
Enako je kot včeraj.
Toda če ju primerjamo…
Prah se redči.
To bi moral potrditi satelit.
Za to bi morali v še en krog.
Do takrat bo Sojourner že pristal.
Zelo tvegano bi bilo pristati.
Kaj praviš?
-Dajmo. -Priden.
Pripravite Popaja.
Houston, Sojourner.
Pripravljamo se na pristanek.
V redu.
Čez šest minut gremo v še en krog ali pa pristanemo.
Preverjam. EECOM?
Nared za vstop, spust in pristanek.
Pogon?
Tlak v rezervoarjih in vrednosti reaktorja so nominalne.
Navigacija?
Sojourner je umerjen za vstop, spust in pristanek.
Pripravljeni smo.
Rolan, kako je spodaj?
Podatki kažejo, da je veter 0-7-0 pri 60.
Vidljivost je 80. Višina najnižje plasti oblakov neznana.
Pretvegano je. Vidljivost je pod minimumom.
Poskusili bomo, ko se čez dve uri vrnemo.
Pripravljeni, g. Stevens?
Ja.
Potem pa greva.
NADZOR MOTORJA DVIG SPUST
Phoenix, Popaj se spušča na Mars.
Sprejeto, Popaj. Vso srečo.
Radar zaznava ločevanje nečesa od Phoenixa.
-Njihov pristajalnik. -Kristus. Ed pristaja v teh razmerah.
Za petami smo jim. Če se spustimo, bomo prvi.
Samo en poskus imamo.
Ne bom tvegala ne posadke ne misije za malo verjeten uspeh.
Že spet previdnost. Helios bo pristal čez 13 minut.
Zaradi časti naših dveh narodov ne moremo čakati.
Če Ed ne vidi, ne bo imel goriva za čakanje.
Samo čudež mu lahko pomaga.
Pravim vam, da pristanimo.
G. Kuznetsov, jaz poveljujem tej ladji.
Od zdaj naprej molčite, če niste vprašani.
Rolan, če bo samo črhnil, mu izklopi mikrofon.
Z veseljem.
Popajevi pristajalni sistemi delujejo nominalno.
Pa smo.
Sojourner ni vklopil motorjev.
Še vedno se odločajo.
Atmosferska vstopna višina potrjena.
Odločiti se moramo v 30 sekundah.
Kaj bomo?
SMER VETRA
Rolan, vidiš tole?
1-0-devet-0 pri 40. Vidljivost 110.
Izboljšuje se.
Vidljivost se izboljšuje.
Razdalja do točke pristanka je 16.035.
Za odločitev imamo še osem sekund. Sedem, šest…
Pripravite se. Gremo.
Vožnja bo nemirna.
Gremo!
Sojourner se je začel spuščati na Mars.
Blizu so.
Višina, 9000 metrov. Razdalja, 10,3 kilometra.
Opozorilo. Okvara GPS-navigacije.
Izgubili smo GPS-signal za Mars.
GLAVNI ALARM
Ed, brez GPS nimaš natančne lokacije.
Bolje, da odnehaš.
Spuščanje z ugasnjenim motorjem.
Višina, 9000 metrov. Hitrost, 557.
Nadaljujem spuščanje.
Pripravite se na nemirno vožnjo. Gremo!
Sojourner se je začel spuščati.
Zmogla bo.
Vreme, Rolan?
Veter 0-devet-7 pri 37.
-1800 metrov. 2,1 kilometra. -Opozorilo. Sistem v okvari.
Hitrost, 290, spuščamo se 1800 na minuto.
Daj že.
Motorji za spust.
Vrata so odprta, motorji nared.
Aleksej, na vrsti si.
Predventili na motorjih odprti. Tlak goriva je nominalen.
Zaženi jih!
Tisoč metrov. Na 400.
Ne odčitujem višine. Višinomer ne vidi skozi prah.
Ne bova vedela, kako blizu tal sva.
Preklopi v ročni način.
Spustila se bova po občutku.
Daj.
Vidljivost nična. Prah je pregost.
Še gledam.
Glej, če zagledaš obzorje.
Daj že!
Začni s prekinitvijo.
Se šališ? Ne.
Phoenix, Popaj se vrača v orbito.
Ne, prepusti mi nadzor. Spravil naju bom dol.
Odločitev je dokončna!
Radar za nadzor višine ne dela. Pristajamo na slepo.
Zmanjšaj hitrost.
Zmanjšano. Pristanek čez deset.
Pet.
Prehitri smo!
Houston, tukaj baza Dolina sreče.
Sojourner je z osmimi ljudmi varno pristal na Marsu.
To!
-Uspelo nama je. -Ja.
-Najina zasluga je. -Ja.
Uspelo nama je.
Končala bova, kar sva začela.
Za vsako ceno bom tebe in družino spravila sem.
Bravo.
PRVI NA MARSU NALOGA OPRAVLJENA!
To je prelomnica v dolgi sagi človeške rase.
Ameriško-sovjetska posadka, v kateri so Danielle Poole,
William Tyler, Rolan Baranov,
Kelly Baldwin, Grigorij Kuznetsov,
Dimitrij Majakovski, Isabel Castillo in Aleksej Poletov,
so prvi ljudje, ki so pristali na drugem planetu.
Pojdimo v Belo hišo,
kjer bosta predsednica Ellen Wilson in predsednik Mihail Gorbačov
spregovorila množici novinarjev in podpornikov.
Danes nam je uspelo nekaj nepredstavljivega.
Uspelo nam je v sodelovanju z bivšimi tekmeci.
Rampa EVA je spuščena.
Dobro. Ko stopimo ven,
si vzemimo trenutek za…
Kaj delaš?
Ven grem.
Jaz grem prva. Tak je bil dogovor.
Nobenega dogovora se ne spomnim.
Če se takoj ne vrneš nazaj,
te bom podrla na tla!
Umakni se, prekleto!
To so prvi posnetki s površja Marsa.
Čakamo na prvega človeka, ki bo stopil na Rdeči planet.
Pred 25 leti je bil na Luni to Aleksej Leonov.
Vidimo gibanje.
Kozmonavt in astronavt.
Kateri bo… Skupaj gresta!
Kako navdihujoče.
Prevedla Lidija P. Černi